text: Escos los guide en Paigue per graver 
   E torne s'en, el e seu mariner;
   E cil s'en intrent per le borc osteler 
   Dedins les murs del Lans en un verger,
   O Maurins parle ab lo son fil Garner.
   Kant vit Beraut, son abat dreiturer,
   Levet vers lui e baiset lo primer,
   E puis Brunet ab lo talent leger.
   Asses las lui e marces lor refer,
   Ke anc non forent traïtor ne baufer,
   Nels plais del rei non volgrent escolter. 
   Pello Francon tornet son consïer,
   Abat desfait Papelet per gaber:
   "Kant vos laissas traginar cell autrer,
   Erent sos vos tal VII cent cavailler,
   Ki tuit montavent per vostre messager:
   Hui non aves nis un sol conpagner,
   E es grans dels d'aital gonfanoner 
   Ki lo matin poc mandar un miller 
   E al mei di non mais son escuier."
   Trait son gant destre e a Francon profer: 
   "Menbrant vos doig sorbre l'aigue de Cler;
   La tors es aute e sunt grant li soler,
   El pans el vins e la chars el celer,
   E a to jors IV cent estager,
   Tuit bons per guerre e darmes presenter;
   Vos portas conge, mais cil en sont sorbrer,
   K'a totes coches se fan contar dobler,
   Cent per dos cens se metent volunter;
   E par la rue sont bien dez mile arcer,
   Ki servent aus de boivre e de manger,
   E per l'arberge lonc la rive de mer,
   Kar non arie forment ni destorber.
   Lai tunt mil braines, e lai mil egecer,
   E cent gorrin trestuit salvage e fer,
   E mil polan qui tuit serant corser;
   Lai se solient anar mi soldader;
   Tot vos o don quite sans encombrer,
   Ke tant servise m'aves fait bon et cer."
   — "Seigner", dis Franque, jamais once non quer 
   Ni d'altre aveir vaillant I sol dener,
   Mais sol mon cors e armes e destrer,
   K'obedir vueil l'anor de mon mester."
   L'abes levet de genois en l'onbre[r]
   E pres lo don e lo gant ab aur mer.
   Francon demande per non de bobancer.
   Ce dis Maurin: "Uimas vos cuit disner
   Per los ostaus si com es conpaigner."
   A ... pars, lai chantent cil jogler,
   E ab ... dis pe ... abler.
   ... de laitras lai bruit a baratrer.
   ... los dis, n'i a joc fementer,
   Tant estreit n'issent ni coignut lo desrer, 
   Frais remasent li privat conseiller.
  